Keskustelu mallineesta:Kaupunginosa WD

message: * Ohjeistuksessa ei sanota mitään Wikidataan syötettyjen koordinaattien perusteella rajautuvan kaupunginosan sijaintikartan mittakaavan valinnasta. Havaitsin, että Järvi WD -mallineesta tuttu mittakaavan säätömahdollisuus muuttujalla mapframe-zoom toimii myös Kaupunginosa WD-mallineessa. Tästä voisi mainita ohjeessa.
* Voisiko karttatiedostolle (ei siis WD:stä tulevalle kartalle) lisätä helposti selitystekstin? Tässä en pyydä lisäominaisuutta, kysyn vaan... Tallensin Järvenpään Terioja-artikkeliin kaupunginosajaottelukartan kuvakenttään, johon sai helposti tässä tapauksessa tarpeellisen kuvatekstin, mitä selitekenttää ei kartalle näkynyt.
* Kaupunginosien rajoja kuvaavan kartta-aineiston lähteestä (karttarajaus toimii ainakin joissain ulkomaisissa arikkeleissa) tai sellaisen datan syöttämisestä wikidataan ei vielä ole mainintaa. Ainakin osittain kaupunginosarajauksia on ymmärtääkseni saatavilla myös avoimena datana, joten tätäkin ominaisuutta voisi edistää. Commonsissa useiden suomalaisten kaupunkien kaupunginosakartat ovat virheellisiä. Tämän seurauksena myös lukuisissa fiwikin artikkeleissa on virheellisiä kaupunginosakarttoja. Ajantasaisten rajojen syöttäminen Wikidataan ja siirtyminen käyttämään laajemmin Kaupunginosa WD -mallinetta voisi olla eräs ratkaisu asian saattamiseksi parempaan kuntoon.
* Onko Wikidataan syötettyjen koordinaattien esitystavalle mallineessa (esimerkiksi asteet desimaaliosineen tai asteet, minuutit ja sekunnit) olemassa valintaa? Nyt sieltä tupsahtaa puoliväkisin aste-, minuutti- ja sekuntijaotus. Mallineeseen paikallinen desimaalimuotoisten koordinaattien syöttäminen aiheutti ainakin minulla virheilmoituksen. Kuitenkin jo peruskoulumatematiikassa opittaneen yhä esimerkiksi trigonometriassa sekä maantieteessä ymmärtämään kulmista puhuttaessa asteita ja asteiden desimaaliosia. Koulun jälkeenkin tämä ymmärretään ja muistetaan käsittääkseni erittäin paljon paremmin kuin asteiden jakautuminen minuutteihin ja sekunteihin. Vaikka monet paikannusmoduulilla varustettujen mobiililaitteiden ja näiden karttasovellusten valmistajat tarkoituksellisesti piilottavat koordinaattitiedon numeerisen esityksen käyttäjiltään (esitys kattapisteinä, muttei koordinaatteina), näkisin desimaalimuotoisen koordinaattitiedon paljon lukijaystävällisempänä lähestymisenä. Tästä "vanhan koulun" kannattajat, suunnistuksen, merenkulun ja ilmailun harrastajat voivat toki ärähtää... 
--Paju (keskustelu) 31. toukokuuta 2019 kello 14.32 (EEST)
thread_title: Muutamia havaintoja mallineen muuttujista tai sen tapaisista

message: Pohdiskelen alustavasti, voisiko mallinetta kehittää niin, että sitä voisi käyttää myös kaupunkien sisällä sijaitsevien, entisten ja/tai nykyisten kylien tietojen esittämiseen? Tällöin aluerajaus voisi pohjautua esimerkiksi jonkun aiemman pitäjäkartan tai vastaavan mukaiseen kyläjakoon. Tämä vaatisi mallineen kehittämistä joltain osin. Aiempien kylien rajojen esilletuominen mahdollistaisi osaltaan eri aluenimien merkityksen muuttumisen käsittelemistä. Pureskelen parhaillaan muun muassa Helsingin maalaiskunnan artikkelin alullelaittamista. Kun artikkelin osana esittää pitäjän väestötaulukon kylittäin, olisi hyvä liittää mukaan kartta, joka havainnollistaa silloista kyläjakoa. Ja tuollaisen kartan otteita voisi sitten liittää kylä- ja tai kaupunginoosa-artikkeleihin aluekäsityksen historiallisen kehityksen kuvaamiseksi. Eilen loin tynkä-alun esimerkiksi Kuninkaantien varrella, Vantaanjoen koillispuolella sijaitsevasta Voutilasta. Aiemmin se oli kylänä samanarvoinen kuin Ylästö ja Tolkinkylä, jotka kolme  - lyhyesti ilmaistuna - nykyään sisältyvät Vantaan Ylästön kaupunginosaan. Tarkemmin esitettynä mikään näistä aiemmista kylistä ei 100%:sti ole mukana Ylkästöä, vaan osa niistä sisältyy naapurikaupunginosiin... --Paju (keskustelu) 26. syyskuuta 2019 kello 20.40 (EEST)
thread_title:  Käyttö (entisten) ja nykyisten kylien kyläartikkeleissa? 

message: Wienin kaupunginosille on merkitty vaakuna. Pitäisikö sille lisätä tuki vai onko niin harvinainen että käsittelee sitten poikkeuksena artikkelissa? Ipr1 (keskustelu) 2. maaliskuuta 2023 kello 21.21 (EET)
replies: text: Käsitellään artikkelissa. Minulla on jotenkin sellainen mielikuva, että kaupunginosilla on aika paljon DIY-vaakunoita jotka ei varsinaisesti mene heraldiikan mukaan niin parempi käsitellä ne tekstissä siten että kerrotaan konteksti. --Zache (keskustelu) 3. maaliskuuta 2023 kello 09.36 (EET)
thread_title:  Vaakunat